stanford-oval/wikipedia huggingface dataset:
Elsa Vuontisjärvi

Elsa Kaarina Vuontisjärvi (4. lokakuuta 1937 Enontekiö – 24. toukokuuta 2017 Enontekiö [lähde? ]) oli suomalainen kirjailija. Hän kävi kansakoulun ja kansanopiston ja hänen kirjalliseen tuotantoonsa kuului romaaneja, näytelmiä, radiokuunnelmia ja novelleja.
Vuontisjärvi on harrastanut kirjoittamista eri muodoissa nuoresta lähtien ja hänelle se on ollut elämäntapa.
Vuontisjärven romaani Proksinvainiot käsitteli Enontekiön historiaa romaanin tapahtumien ajoittuessa 1700- ja 1800-lukujen vaihteeseen. Romaanissa Pimennetyt ikkunat Vuontisjärvi kuvaa sotavuosien tapahtumia Ylä-Lapissa lapsen näkökulmasta. Romaani Pannajulistus kertoo 1520-luvun Ruotsi-Suomen vaiheista. Muissa teoksissaan Vuontisjärvi käsitteli Lapin nykypäivän ongelmia erityisesti työttömyyttä.
Teokset > Romaanit

Proksinvainiot. 1993, Karisto
Tie vie pohjoiseen. 1995, Karisto
Pimennetyt ikkunat. 2006, Minerva
Pannajulistus. 2014, Väylä-Yhtiöt
Teokset > Näytelmät

Pirkkalaisen tytär. 1980-1981, Tornion kesäteatteri
Kotiinpaluu. 1982,  Kuusamon näyttämö
Teokset > Radiokuunnelmat

Latusankari. 1970 (julkaistu teoksessa Kansan äänet: suomalaisia kansankuunnelmia 1973)
Sekatyömies. 1973
Kahden maan kansalaiset. 1979
Teokset > Muuta tuotantoa

Enontekiöläiset sodissa ja kotirintamalla 1939-1945. Veteraanimatrikkeli. Päätoimittaja: Elsa Vuontisjärvi ; matrikkelitiedot ja sotahistoria: Mikko Virrankoski. Enontekiön kunta, 2003.
Lapin kansa. 08.04.2003. Yrjö Kokko kirjailijana : Yrjö Kokko -päivät 7.-9.4.2003 Tunturi-Lapin luontokeskuksessa Hetassa / Elsa Vuontisjärvi
Luoteis-Lappi 21.10.1993, s. 7,18. Kummitukset ja manalaiset kristillisen Lapin eilisessä ja nykypäivässä / Elsa Vuontisjärvi.
Raito 1991/ 1, s. 4-6. Maanviljelystä Enontekiöllä : ohraa viljeltiin jo 1700-luvun puolivälissä / Elsa Vuontisjärvi.
Lapin kansa 21.10.1990, s. 12. Länsi-Ruijan kotiseutumuseo suomalaistaloon ; Storfjordin kuvakokoelma kertoo laajasti alueen historiasta / Elsa Vuontisjärvi.
Tornionlaakson vuosikirja = Tornedalens årsbok. Tornionlaakson neuvosto = Tornedalsrådet : Tornionlaakson maakuntamuseo 2003. Kilpisjärven tien rakentaminen / Elsa Vuontisjärvi.
Daring

Daring tarkoittaa seuraavia asioita:
SS Daring ainakin kahden kauppa-aluksen nimenä.
Daring-luokka (priki) prikiluokka
Daring-luokka (hävittäjä, 1893) hävittäjäluokka
Daring-luokka (hävittäjä, 1949) hävittäjäluokka
Daring-luokka (hävittäjä, 2006) tyypin 45 hävittäjiä kutsutaan toisinaan Daring-luokaksi
HMS Daring (1804), 12-tykkinen Archer-luokan priki
HMS Daring (1844), 12-tykkinen Daring-luokan priki
HMS Daring (1874), 4-tykkinen Fantome-luokan sluuppi
HMS Daring (1893), Daring-luokan torpedovenehävittäjä
HMS Daring (H16), D-luokan hävittäjä
HMS Daring (D05), Daring-luokan hävittäjä
HMS Daring (D32), Tyypin 45 hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Daring”, voi hakea sivunnimihaulla, laajalla sivunnimihaulla tai tekstihaulla.
Copialen käsikirjoitus

Käsikirjoituksen sivut 16 ja 17
Copialen käsikirjoitus on salakirjoituksella kirjoitettu käsikirjoitus, joka sisältää 75 000 käsin kirjoitettua merkkiä 105 sivulla niteessä, joka löytyi Berliinistä DDR:n tiedeakatemiasta kylmän sodan päätyttyä ja on nyt yksityiskokoelmassa. Sen arvellaan olevan peräisin ajalta 1760–1780. Sitä tutkittiin DDR:n tiedeakatemiassa 1970-luvulla, mutta se on ollut nyky-yleisölle tuntematon vuoteen 2011, jolloin kansainvälinen tutkijaryhmä ilmoitti murtaneensa salakirjoituksen. Käsikirjoituksessa on abstrakteja symboleja ja niiden ohella kirjaimia kreikkalaisesta kirjaimistosta sekä useimmat latinalaisten aakkoston kirjaimet. Ainoat selväkieliset tekstit kirjassa ovat sen lopussa oleva "Copiales 3" ja esilehdellä oleva "Philipp 1866". Philippiä pidetään käsikirjoituksen omistajana.
Tekstin purki huhtikuussa 2011 nykyaikaisen tietotekniikan avulla Kevin Knight Etelä-Kalifornian yliopistosta yhdessä Uppsalan yliopiston Beáta Megyesin ja Christiane Schaeferin kanssa. He totesivat sen olevan monimutkainen korvaussalakirjoitus.
Selväkielisen tekstin kirjaimet oli koodattu vanhoin aksentoiduin latinalaisin kirjaimin, kreikkalaisin kirjaimin ja symbolein, kun taas aksentoimattomat latinalaiset kirjaimet osoittivat vain tyhjiä välejä. Tutkijat havaitsivat, että alun 16 sivua kuvailevat jonkin salaseuran initiaatioseremoniaa, nimittäin Wolfenbüttelin "okulistista veljeskuntaa". Samanlainen käsikirjoitus on tallennettuna Staatsarchiv Wolfenbüttelissä.
Dokumentissa kuvataan initiaatiorituaalia, jossa ehdokasta pyydetään lukemaan tyhjä paperi, ja kun hän sanoo, ettei pysty lukemaan, hän saa silmälasit ja kehotuksen yrittää uudestaan, ja taas uudestaan pyyhittyään silmänsä kankaaseen, jonka jälkeen seuraa "leikkaus", jossa nypitään toinen kulmakarva.
Aiheesta muualla

105-sivuisen tekstin saksankielinen käännös (Arkistoitu – Internet Archive) (saksaksi)
105-sivuisen tekstin englanninkielinen käännös (englanniksi)
Tutkijat mursivat koodin: Copialen käsikirjoitus 1700-luvulta paljasti salaisuutensa (Arkistoitu – Internet Archive), Iltalehti.fi
Ruotsalaistutkijat mursivat vapaamuurareiden vanhan salakoodin, Yle.fi
Codex Laudianus

Codex Laudianus
Codex Laudianus (Gregory-Aland -numero 08, lyhenne Ea  tai E ) on 500-luvulla kirjoitettu käsikirjoitus Apostolien teoista.
Teksti on kirjoitettu latinaksi ja kreikaksi hyvin kapeisiin, usein vain yhden sanan leveisiin palstoihin. Vasemmalle puolelle kirjoitettu latina on Vulgataa vanhempi latinankielinen käännös. Käsikirjoituksen teksti on sekoitus kahdesta tunnetusta Apostolien teon tekstiversiosta eli pidemmästä läntisestä tekstistä ja lyhyemmästä Alaxandrialaisesta tekstistä. Codex Laudianus on vanhin tunnettu Raamatun käsikirjoitus, joka sisältää jakeen Apt 8:37, eli Etiopialaisen hoviherran uskontunnustuksen, joka on vuoden 1992 suomennoksessa merkitty sulkeisiin.
Canterburyn arkkipiispa William Laud, jonka mukaan käsikirjoitus on nimetty, lahjoitti käsikirjoituksen vuonna 1636 Oxfordin Bodleian Librarylle, jossa sitä yhä säilytetään.
Historia

Käsikirjoituksen varhaista historiaa ei tunneta varmasti. Kirjoitukseen tehdyn merkinnän mukaan se on ollut Sardiniassa 600-luvulla. Sen on mahdollisesti tuonut Englantiin joko Theodoros Tarsoslainen vuonna 668 tai Apotti Ceolfrid 700-luvun alussa. Hyvin todennäköisesti Beda Venerabilis (kuollut 735) käytti sitä lähteenä Apostolien tekoja käsittelevässä kommentaaristaan, sillä Bedan siteeraamat osin harvinaisetkin tekstimuodot löytyvät kaikki käsikirjoituksesta.
Teksti

Käsikirjoituksen kirjoittanut kirjuri ilmeisesti osasi kreikkaa paremmin kuin latinaa, sillä kreikankielisessä tekstissä on vähemmän virheitä. Vierekkäin kirjoitetut latinan ja kreikankieliset tekstit on kohdistettu vastaamaan toisiaan ja monissa kohden alkuperäisiä tekstejä on jouduttu muokkaamaan, jotta tarkka vastaavuus on saavutettu. Yleensä on muokattu latinankielistä, mutta paikoin myös kreikankielistä tekstiä. Tarkoista käännöksistä aiheutuu monin paikoin outoja ja kyseisiin kieliin kuulumattomia ilmaisuja.
Kirjurin käyttämä kreikankielinen lähde on ilmeisesti ollut vanha Unsiaali-kirjoitus, joka kuitenkin on sisältänyt jo paljon Antiokialaisia lisäyksiä ja korjauksia. Kirjurin käyttämässä latinankielisessä lähteessä on ilmeisesti ollut pidempi läntisen tekstityypin mukainen teksti, josta kirjuri on mahdollisesti itse kääntänyt osia kreikaksi saadakseen palstat pysymään kohdistettuina. Käsikirjoituksessa oleva kreikka on näiltä osin erilaista kuin muissa käsikirjoituksissa.
Copacabana (vuoden 2010 elokuva)

| Copacabana |
| --- | --- |

Ohjaaja:  Marc Fitoussi
Käsikirjoittaja:  Marc Fitoussi
Tuottaja:  Caroline Bonmarchand
Säveltäjä:   Tim Gane  Seán O’Hagan 
Kuvaaja:  Hélène Louvart
Leikkaaja:  Martine Giordano
Lavastaja:  Michel Barthélémy
Pääosat:   Isabelle Huppert  Lolita Chammah  Aure Atika 
Valmistustiedot
Valmistusmaa:   Ranska  Belgia 
Tuotantoyhtiö:   Avenue B Productions (Ranska)  Arte France Cinéma (Ranska)  Mars Films (Ranska)  Caviar Films (Belgia) 
Ensi-ilta:   2010-5-1616. toukokuuta 2010 (Cannesin elokuvajuhlat, Ranska)  2010-7-77. heinäkuuta 2010 (Ranskan teatteriensi-ilta)  2010-8-1111. elokuuta 2010 (Belgian teatteriensi-ilta)  2011-8-2525. elokuuta 2011 (Espoo Ciné, Suomi)  
Kesto:  107 minuuttia
Alkuperäiskieli:   ranska  (esiintyy myös flaamia, englantia ja saksaa) 
Aiheesta muualla
IMDb 
AllMovie
Infobox OKNimi-testi OK: 
Copacabana on vuonna 2010 ensi-iltansa saanut Marc Fitoussin ohjaama ja käsikirjoittama ranskalais-belgialainen komediaelokuva, jonka pääosissa ovat Isabelle Huppert, Lolita Chammah ja Aure Atika. Elokuvan tuottajana oli Caroline Bonmarchand. Elokuvassa äitiä ja tytärtä näyttelevät Isabelle Huppert ja Lolita Chammah ovat tosielämässä äiti ja tytär.
Juoni

Keski-ikäinen Elisabeth ”Babou” Delmotte (Isabelle Huppert) on iloiseksi ikiteiniksi jäänyt erikoinen äiti, joka ei ota elämää vakavasti. Babou saa tietää oman tyttärensä Esmén (Lolita Chammah) häpeävän häntä niin paljon, että ei aio kutsua häntä häihinsä. Tämän johdosta Babou päättää tehdä muutoksia elämäänsä.
Tuotanto

Copacabana kuvattiin Ranskassa ja Belgiassa noin 3,5 miljoonan euron budjetilla. Ranskassa elokuvan kuvauspaikkoina olivat Lillen ja Tourcoingin kaupungit Nordin departementissa sekä Le Touquet-Paris-Plagen kunta Pas-de-Calais’n departementissa. Belgiassa elokuvan kuvauspaikkoina olivat Bruggen kaupungin Zeebrugge, Oostenden kaupunki ja Knokke-Heistin kunta Länsi-Flanderin provinssissa. Elokuvan tuotantoyhtiöinä olivat ranskalaiset Avenue B Productions, Arte France Cinéma ja Mars Films sekä belgialainen Caviar Films. Copacabanan virallinen traileri julkaistiin 5. toukokuuta 2010.
Julkaisu ja vastaanotto

Copacabana sai ensi-iltansa Cannesin elokuvajuhlilla Ranskassa 16. toukokuuta 2010. Elokuva sai teatteriensi-iltansa Ranskassa 7. heinäkuuta 2010 ja Belgiassa 11. elokuuta 2010. Mars Distribution oli elokuvan teatterilevittäjänä Ranskassa ja Cinéart Belgiassa. Copacabana ei saanut Suomessa teatteriensi-iltaa, mutta se esitettiin Espoo Cinén elokuvajuhlilla 25. elokuuta 2011. Elokuva keräsi Ranskassa teatterikierroksensa aikana 300 864 katsojaa.
Copacabana on saanut elokuvakriitikoilta myönteisen vastaanoton. Rotten Tomatoes -sivuston mukaan 77% kriitikoista on antanut elokuvalle positiivisen arvosanan 6,2/10 keskiarvolla. Keräys perustuu 13 arviointiin. 286 käyttäjästä 72% on antanut elokuvalle positiivisen arvosanan 3,7/5 keskiarvolla. Internet Movie Databasen 1 412 käyttäjää on antanut elokuvalle keskiarvon 6,8/10.
Copacabana julkaistiin Ranskassa DVD:lle 17. marraskuuta 2010.
Palkinnot ja ehdokkuudet

| Palkinnot ja ehdokkuudet> Palkinto | Palkinnot ja ehdokkuudet> Kategoria | Palkinnot ja ehdokkuudet> Ehdokas | Palkinnot ja ehdokkuudet> Tulos |
| --- | --- | --- | --- |
| Lumières-palkinto | Vuoden naistulokas | Lolita Chammah | Ehdokkuus |
| Kairon elokuvajuhlien Kultainen pyramidi | Paras elokuva | Marc Fitoussi | Ehdokkuus |
| Kairon elokuvajuhlien parhaan naisnäyttelijän palkinto | Paras naisnäyttelijä | Isabelle Huppert | Voitto |
| Lissabonin ja Estorilin elokuvajuhlien tuomariston João Bénard da Costa -erikoispalkinto | Näyttelijäntyö | Isabelle Huppert | Voitto |
| Philadelphian elokuvajuhlien tuomariston erikoispalkinto | Paras naisnäyttelijä | Isabelle Huppert | Voitto |
| COLCOA:n elokuvajuhlien LAFCA:n tuomariston erikoispalkinto | Paras elokuva | Marc Fitoussi | Voitto |
Aiheesta muualla

Copacabana Internet Movie Databasessa (englanniksi)
Copacabana AllMoviessa. (englanniksi)
Copacabana AlloCinéssä (ranskaksi)
Copacabana UniFrancessa (ranskaksi)
Copacabana JP’s Box-Officessa (ranskaksi)
Copacabana Rotten Tomatoes -sivustolla (englanniksi)
Eslamshahr

| Eslamshahr (اسلام‌شهر, Eslāmshahr) |
| --- | --- |

 Eslamshahr
 Koordinaatit: 35.558°N, 51.243°E 
Valtio:  Iran
Provinssi:  Teheran
Väkiluku (2011)  ():  389 102
Aikavyöhyke:  UTC+3:30
 
 www.eslamshahr.ir 
Infobox OKVirheellinen NIMI-arvo: 
Eslamshahr (pers. ‏اسلام‌شهر‎, Eslāmshahr) on kaupunki Iranin Teheranin maakunnassa.
Eslamshahrin väkiluku on kasvanut seuraavasti: 481 (1956), 1 006 (1966), 50 292 (1976), 215 129 (1986), 230 183 (1991), 265 450 (1996), 357 389 (2006) ja 389 102 asukasta (2011).
Aiheesta muualla

Kuvia tai muita tiedostoja aiheesta Eslamshahr Wikimedia Commonsissa
Daniil Strahov

Daniil Aleksandrovitš Strahov (ven. Даниил Александрович Страхов; s. 2. maaliskuuta 1976, Moskova) on venäläinen näyttelijä. Daniil kiinnostui jo pienenä teatterista ja esiintyi koulun näytelmissä. Hän valmistui teatterikoulusta v. 1997. Hänen vaimonsa Marija Leonova on myös näyttelijä. Daniil tunnetaan maailmalla ja Suomessa parhaiten roolistaan paroni Vladimir Ivanovitš Korf sarjassa Anastasia (ven. Бедная Настя).
Vuodesta 2000 lähtien Daniil on näytellyt tv-ohjelmissa.
Filmografia

Maroseika, 12 (Маросейка, 12)
Pjatyi ugol (Пятый угол)
Glavnyje roli (Главные роли)
Vsegda govori vsegda (Всегда говори всегда)
Brigada (Бригада)
Ženskaja logika-2 (Женская логика-2)
Jevlampija Romanova (Евлампия Романова)
Deti Abrata (Дети Арбата)
Anastasia (ven. Бедная Настя, Bednaja Nastja)
Zvezdotšet (Звездочет)
Vsegda govori vsegda-2 (Всегда говори всегда-2)
Torgaši (Торгаши)
Talisman ljubvi (Талисман любви)
Aiheesta muualla

Daniil Strahov Internet Movie Databasessa. (englanniksi)
Daniil Strahovin kotisivu (englanniksi)
Daniel Stern (näyttelijä)

| Daniel Stern |
| --- | --- |
 Daniel Stern vuonna 2014.
Henkilötiedot
Syntynyt: 28. elokuuta 1957 (ikä 67)
Ammatti:  näyttelijä
Näyttelijä
Aktiivisena:  1979–
Aiheesta muualla
IMDb 
Elonet
Daniel Stern (s. 28. elokuuta 1957) on yhdysvaltalainen näyttelijä. Hänen tunnetuimpia roolejaan ovat Marv elokuvissa Yksin kotona ja Yksin kotona 2 – Eksynyt New Yorkissa sekä Phil Berquist elokuvissa Kaupunkicowboyt ja Kaupunkicowboyt II. Hänen veljensä on käsikirjoittaja David M. Stern. Daniel Stern on näytellyt myös elokuvassa Celtics voittoon – keinolla millä hyvänsä.
Aiheesta muualla

Daniel Stern Internet Movie Databasessa. (englanniksi)
Darin Brooks

| Darin Brooks |
| --- | --- |

Henkilötiedot
Syntynyt: 27. toukokuuta 1984 (ikä 40) Maui, Havaiji, Yhdysvallat
Aiheesta muualla
darinbrooksonline.com
IMDb
Darin Lee Brooks (s. 27. toukokuuta 1984 Maui, Havaiji, Yhdysvallat) on yhdysvaltalainen näyttelijä, joka tunnetaan parhaiten Max Bradyna televisiosarjasta Päivien viemää. Darin on pituudeltaan 178 cm. Darin Brooks esitti myös Alex Morania päähenkilönä sarjassa Blue Mountain State.
Toukokuussa 2013 julkaistiin Brooksin saaneen Wyatt Fullerin roolin Kauniit ja rohkeat -sarjasta. Hän esiintyy ensimmäistä kertaa 21. kesäkuuta 2013 nähtävässä jaksossa.
Aiheesta muualla

Darin Brooks Internet Movie Databasessa. (englanniksi)
Courtney Kupets

Courtney Kupets maailmanmestarina Debrecenissa 2002.
Courtney Kupets (s. 27. heinäkuuta 1986 Bedford, Texas, Yhdysvallat) on yhdysvaltalainen telinevoimistelun olympiamitalisti.
Kupets saavutti Ateenan olympialaisissa 2004 hopeaa joukkuekilpailussa ja pronssia nojapuilla. Puomilla hän sijoittui viidenneksi ja moniottelussa yhdeksänneksi.
Kupets voitti nojapuiden maailmanmestaruuden vuonna 2002. Vuoden 2003 MM-kisoissa hänen akillesjänteensä katkesi, mutta hän toipui seuraavaksi vuodeksi ja voitti toistamiseen Yhdysvaltain mestaruuden moniottelussa.
Feigenbaumin vakiot

Erään iteraation numeeriset arvot tiloille, joihin se asettuu. Feigenbaum huomasi vuonna 1975, että tilojen lukumäärät kahdentuivat tiettyjen r-arvojen välein.
Feigenbaumin vakiot ovat kaksi Mitchell Feigenbaumin löytämää vakiota, jotka esiintyvät useissa paikoissa dynaamisissa systeemeissä.
Ensimmäinen niistä on:
Ja toinen:
Näiden vakioiden on oletettu olevan transsendenttilukuja, joskaan moista ei ole todistettu.
Darin de Paul

| Darin De Paul> Henkilötiedot |
| --- | --- |
Syntynyt: 7. marraskuuta
Ammatti:  näyttelijä, ääninäyttelijä
Näyttelijä
Aktiivisena:  1981–
Merkittävät roolit:  Gill Grunt (Skylanders: Giants) Blackhand (World of Warcraft: Warlords of Draenor) Reinhardt (Overwatch) Ardyn Izunia (Final Fantasy XV) J. Jonah Jameson (Spider-Man)
Aiheesta muualla
www.darindepaul.com
IMDb 
Darin De Paul (s. 7. marraskuuta) on yhdysvaltalainen näyttelijä ja ääninäyttelijä, joka on pääosin tehnyt äänirooleja videopeleihin, kuten Skylanders: Giants, Final Fantasy XV, World of Warcraft: Warlords of Draenor ja Overwatch.
Ura

De Paul alkoi työskentelemään näyttelijänä 1981 esiintyen aluksi teatterissa ja televisiomainoksissa. Sittemmin 1989–1991 välisenä aikana hänet nähtiin televisiosarjassa Miami Vice ja elokuvissa Oopperan kummitus ja American Tiger. De Paul esiintyi vielä 2003 televisiosarjassa Kova laki, kunnes siirtyi tekemään äänirooleja näytelmäroolien sijaan.
Hän teki aluksi sivuääniä Robots animaatioelokuvaan 2005 ja sittemmin pienempiä äänirooleja. De Paul esiintyi välissä myös Oscar-ehdokkuuden saaneessa elokuvassa Julie & Julia. Vuotta myöhemmin 2010 hän koe-esiintyi Skylanders: Giants videopeliä varten. De Paul sai valita kolme hahmoa, joille hän saisi luoda äänen. Näistä ääniroolittajat valitsivat De Paulin olevan Gill Grunt. De Paul jatkoi roolissaan myös videopelissä Skylanders: SWAP Force ja Skylanders: Trap Team. Pelien jälkeen hänet kuultiin myös Judge Dreddin äänenä lyhytanimaatiosarjassa Judge Dredd: Superfiend. Sittemmin 2016 De Paul oli Overwatch -videopelissä Reinhardtin äänenä ja yhden jakson verran Sinestron äänenä Justice League Action lyhytanimaatiosarjassa.
Dazkırı

| Dazkırı |
| --- | --- |
 Dazkırı
 Koordinaatit: 37°55′N, 29°52′E 
Valtio:   Turkki
Maakunta:  Afyonkarahisarin maakunta
Väkiluku (2019):  11 204
Infobox OKVirheellinen NIMI-arvo: 
Dazkırı on piirikunta Afyonkarahisarin maakunnassa, Turkissa. Vuonna 2019 piirikunnan väkiluku oli 11 204. Dazkırısta on matkaa kaupunkiin Afyonkarahisar noin 140 kilometriä.
Compass Group

Compass Group plc on brittiläinen monikansallinen ruokapalveluyritys ja toimii myös siivous-, kiinteistöpalvelu- ja tukipalvelualalla. Sen pääkonttori Compass House on  Chertseyssa Surreyssa. Se on maailman suurin sopimuspohjainen ruokapalveluyritys. Yhtiö toimii myös Suomessa. Se tekee yrityksiin, kouluihin, yliopistoihin, sairaaloihin, erilaisiin tapahtumiin ja niin edelleen 5,5 miljardia ateriaa vuodessa.
Fortune-lehden mukaan vuonna 2017 Compass Group työllisti 527 180 henkilöä ja oli näin maailman 10. suurin yksityinen työnantaja ja samalla Euroopan toiseksi suurin yksityinen työnantaja Volkswagenin jälkeen.
Compass Group on listattu Lontoon pörssiin.
Maaliskuussa 2018 eläkkeelle aikonut yrityksen pääjohtaja Richard Cousins kuoli lento-onnettomuudessa uudenvuodenaattona 2017.
Kesäkuussa 2019 Compass Group kertoi ostavansa suomalaisen Fazer Food Services -yhtiön, jonka suurin liiketoimintayksikkö on Amica-lounasravintolaketju.
Käännös suomeksi
Darin Morgan

| Darin Morgan |
| --- | --- |
 Morgan vuonna 2013.
Henkilötiedot
Ammatti:  käsikirjoittaja, tuottaja, näyttelijä
Sukulaiset:  Glen Morgan (veli)
Muut tiedot
Aktiivisena:  1994–
Merkittävät teokset: Salaiset kansiot
Tyyli:  musta komedia, science fiction
Darin Morgan on yhdysvaltalainen käsikirjoittaja ja tuottaja. Hänet tunnetaan parhaiten työstään science fiction draamasarjan Salaiset kansiot parissa. Vaikka Morgan käsikirjoitti sarjaan vain muutaman jakson, hänen vaikutuksensa sarjaan oli merkittävä. Hän on ohjaaja-käsikirjoittaja Glen Morganin nuorempi veli.
Morgan voitti Primetime Emmy -palkinnon parhaasta käsikirjoituksesta draamasarjassa vuonna 1996 jaksosta ”Clyde Bruckman’s Final Repose”.
Aiheesta muualla

Darin Morgan Internet Movie Databasessa. (englanniksi)
Feidias nuorempi

| Feidias> Φειδίας.Henkilötiedot |
| --- | --- |
Syntynyt: 400-luku eaa. Ateena
Kuollut: 400/300-luku eaa.?
Taiteilija
Aktiivisena:  400-luku eaa.
Ala:  kuvanveistäjä
Taidesuuntaus:  klassinen kuvanveisto
Feidias nuorempi (m.kreik. Φειδίας, Feidias, lat. Phidias; 400-luku eaa.) oli antiikin kreikkalainen kuvanveistäjä, joka edusti klassisen kauden kuvanveistoa. Hän oli kotoisin Ateenasta ja toimi 400-luvun eaa. jälkimmäisellä puoliskolla.
Feidias nuorempi oli tunnetumman kuvanveistäjämestari Feidiaan poika. Hän teki yhdessä veljensä Ammonioksen kanssa suurikokoisen veistoksen, joka esitti istuvaa apinaa. Se on nykyisin Musei Capitolinissa Roomassa. Veistoksen jalustassa on piirtokirjoitus ΦΙΔΙΑΣ ΚΑΙ ΑΜΜΟΝΙΟΣ ΑΜΦΟΤΕΡΟΙ ΦΙΔΙΟΥ ΕΠΟΙΟΥΝ, F[e]idias kai Ammonios amfoteroi F[e]idiū epoiūn, ”Feidias ja Ammonios, kumpikin Feidiaan poikia, tekivät [tämän]”.
Courtney Thompson

| Mitalit | Mitalit | Mitalit |  |
| --- | --- | --- | --- |
|  Courtney Thompson |  Courtney Thompson |  Courtney Thompson |  |
Maa:  Yhdysvallat
naisten lentopallo
|  Olympialaiset  |  Olympialaiset  |  Olympialaiset  |  |
|  Hopeaa | Lontoo 2012 | lentopallo |  |
|  Pronssia | Rio 2016 | lentopallo |  |
| MM-kilpailut  | MM-kilpailut  | MM-kilpailut  |  |
|  Kultaa | Italia 2014 | lentopallo |  |
Courtney Thompson (s. 4. marraskuuta 1984) on yhdysvaltalainen lentopalloilija, pelipaikaltaan passari. Hän voitti maailmanmestaruuden vuonna 2014 sekä saavutti olympiahopeaa vuonna 2012 ja olympiapronssia vuonna 2016.
Eremenko

Eremenko tai Jerjomenko on muun muassa seuraavien henkilöiden sukunimi:
Aleksandr Jerjomenko (s. 1980), venäläinen jääkiekkomaalivahti
Alexei Eremenko Jr. (s. 1983), suomenvenäläinen jalkapalloilija
Alexei Eremenko Sr. (s. 1964), venäläissyntyinen jalkapalloilija
Andrei Jerjomenko (1892–1970), Neuvostoliiton marsalkka
Konstantin Jerjomenko (1970–2010), venäläinen futsalpelaaja
Roman Eremenko (s. 1987), suomenvenäläinen jalkapalloilija
Sergei Eremenko (s. 1999), suomalainen jalkapalloilija
| --- | --- |
: Tällä täsmennyssivulla luetellaan henkilöitä, joilla on sama sukunimi.
Daza

| Daza |
| --- | --- |
Muu nimi:  dasa, dazaga
Tiedot
Alue:   Tšad  Niger
Puhujia:  381,000
Kielitieteellinen luokitus
Kielikunta:  nilosaharalaiset kielet
Kieliryhmä:  saharalaiset kielet länsisaharalaiset kielet tebukielet
ISO 639-3:  dzg
 Ohje 
Daza eli dazaga on Tšadissa ja Nigerissä asuvien dazojen puhuma saharalainen kieli. Sitä puhuu Tšadissa vuoden 2006 väestönlaskennan mukaan äidinkielenään 331,000 ihmistä. Nigerissä dazan puhujia oli SIL Internationalin mukaan 50,000 vuonna 2007. Dazan läheinen sukukieli on teda.
Dazed and Confused

| ”Dazed and Confused” Led Zeppelin |
| --- | --- | --- |

Kappaleen tiedot
 Albumilta: Led Zeppelin
 Julkaistu: 12. tammikuuta 1969
 Tuottaja(t): Jimmy Page
 Tyylilaji: folk (alkuperäinen versio) blues rock psykedeelinen rock heavy metal (Led Zeppelinin versio)
 Kesto: 06.26
 Levy-yhtiö: Atlantic Records
Led Zeppelinin muut kappaleet
| ”You Shook Me” (3) | ”Dazed and Confused” (4) | ”Your Time Is Gonna Come” (5) |
Dazed and Confused on rockyhtye Led Zeppelinin vuonna 1969 levyttämä kappale, jonka katsotaan perustuvan folkmuusikko Jake Holmesin samannimiseen sävellykseen vuodelta 1967.
Jimmy Pagen soittaessa The Yardbirdsissä yhtye esitti kappaletta nimellä "I'm Confused". Led Zeppelinin keikoilla kappale sisälsi runsaasti improvisointia, ja sen kesto venyi jopa 30 minuutin mittaiseksi.
Juuri tässä kappaleessa Pagen erityispiirre, kitaran soittaminen jousisoittimen jousella, pääsi oikeuksiinsa.
Vuonna 2010 Jake Holmes haastoi Led Zeppelinin oikeuteen kappaleen plagioinnista.